**Kopsavilkums par deleģētā valsts pārvaldes uzdevuma izpildi**

|  |  |  |
| --- | --- | --- |
| 1. | Īstenotais valsts pārvaldes uzdevums un tā veicējs  | *Preventīvo pasākumu darba aizsardzībā īstenošana**Rīgas Stradiņa universitātes aģentūra ”Darba drošības un vides veselības institūts” (turpmāk – DDVVI)* |
| 2. | Plānotais un faktiski izlietotais valsts budžeta finansējums sadalījumā pa gadiem | *2023.gada plānotais finansējums – 131 627,00**2023.gada izlietotais finansējums – 109 294.10* |
| 3. | Neatbilstoši veiktie izdevumi | *Nav* |
| 4. | Neatgūto līdzekļu apmērs no neatbilstoši veiktajiem izdevumiem | *Nav* |
| 5. | Apraksts un vērtējums par valsts pārvaldes uzdevuma izpildi | *DDVVI 2023.gadā realizēja 97 izglītojošus seminārus darba aizsardzības speciālistiem, darba devējiem, arodslimību ārstiem un citiem interesentiem par darba aizsardzības jautājumiem. Tika sagatavoti 8 videosižeti, 2 bukleti un 4 plakāti par drošas darba vides jautājumiem, lai veicinātu preventīvās kultūras darba aizsardzības jomā attīstību.* *Visi materiāli un semināru videoieraksti pieejami* [*www.stradavesels.lv*](http://www.stradavesels.lv) *.**DDVVI regulāri veic semināra dalībnieku aptauju, lai pēc tam ar dalībnieku komentāriem iepazīstinātu semināru lektorus, uzlabotu semināru kvalitāti, precizētu un pilnveidotu semināru materiālus vai praktiskos uzdevumus. Kopumā semināru vērtējums ir ļoti pozitīvs (vērtējums labi un ļoti labi ir vidēji 90% gadījumos), negatīvu atsauksmju vai problēmu šajā periodā nav bijis.* *Semināru un video skatījumu biežums pa mēnešiem un gadiem ir mainīgs, kas atkarīgs arī no tēmas aktualitātes un DDVVI aktivitātēm sociālajos medijos.*  |
| 6. | Citi būtiski apstākļi pēc ministrijas ieskatiem | *LM DADAPD 2023.gadā saņēma informāciju par neprecīzu cietkoksnes putekļu piemēru lietošanu un pārrunāja šo jautājumu ar DDVVI. DDVVI semināru prezentācijās informāciju precizēja. Informatīvie materiāli tiks aktualizēti 2024.gadā.* |

**Jolanta Geduša**

Darba attiecību un darba aizsardzības politikas departamenta

vecākā eksperte

Tālr. 67021526

Jolanta Gedusa@lm.gov.lv